Foto: Real Madrid «Real» hujumchisi Krishtianu Ronaldu klub prezidenti Florentino Peresga yozgi transferlar bo‘yicha maslahat berdi, deb yozadi Tribalfootball. Xususan, portugaliyalik «Tottenhem» hujumchisi Harri Keyn va «Bavariya» to‘purari Robert Levandovskini Madridga kelishiga qarshi ekanini aytgan. 33 yoshli Ronaldu yaqin yillar ichida «Real» hujumchisi sifatida yuqori saviyada to‘p surishga qodir ekanini bildirgan. Bundan tashqari, futbolchi Peresdan Paulo Dibala («Yuventus»), Gonsalo Guyedesh («Valensiya») va Eden Azar («Chelsi») transferlariga e’tibor qaratish lozimligini tavsiya qilgan.